cyanic-selkie/wikianc huggingface dataset:
ประเทศซิมบับเวในโอลิมปิกฤดูร้อน 2020
ประเทศซิมบับเว จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศซิมบับเวได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
เสือ แครี่บอย
เสือ แครี่บอย เกิดเมื่อ พ.ศ. 2519 ที่ จังหวัดอุบลราชธานี สถิติการชก 11 ครั้ง ชนะ 8 (น็อค 4) แพ้ 3
วิกิพีเดียภาษาโปรตุเกส
วิกิพีเดียภาษาโปรตุเกส (Wikipédia em português) เป็นสารานุกรมวิกิพีเดียที่จัดทำขึ้นในภาษาโปรตุเกส เริ่มสร้างเมื่อวันที่ 11 พฤษภาคม ค.ศ. 2001 นอกจากจะเป็นเว็บไซต์ที่มีผู้เข้าชมเป็นอันดับ 6 ของโลก วิกิพีเดียภาษานี้ยังเป็นเว็บไซต์ที่มีผู้เข้าชมมากเป็นอันดับที่ 15 ในประเทศบราซิล และอันดับ 6 ในประเทศโปรตุเกส
วิกิพีเดียภาษาโปรตุเกสมีบทความ บทความ
26 พฤษภาคม
วันที่ 26 พฤษภาคม เป็นวันที่ 146 ของปี (วันที่ 147 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 219 วันในปีนั้น
การห้ามสุราในสหรัฐ
การห้ามสุราในสหรัฐ (Prohibition) เป็นกฎหมายรัฐธรรมนูญในการห้ามไม่ให้มีการผลิต นำเข้า, ขนส่ง,และการขายของเครื่องดื่มแอลกอฮอล์หรือสุราที่ยังคงมีอยู่ในสถานที่ตั้งแต่ปี ค.ศ. 1920-1933 ในช่วงศตวรรษที่ 19 เนื่องจากด้วยโรคพิษสุราเรื้อรัง ความรุนแรงในครอบครัว และการทุจริตทางการเมืองในการตั้งร้านขายเหล้า(saloon-based political corruption) ทำให้กลุ่มนักเคลื่อนไหวภายใต้การนำโดยผู้เคร่งครัดศาสนาคริสต์นิกายโปรเตสแตนต์ได้ออกมาเรียกร้องเพื่อยุติการค้าขายเครื่องดื่มแอลกอฮอล์เพื่อรักษาสังคมที่ไม่ดีและคานอำนาจฝ่ายค้านทางการเมือง ผลที่ตามมาก็คือหลายชุมชนในปลายศตวรรษที่ 19 และช่วงต้นศตวรรษที่ 20 ได้แนะนำการห้ามสุราโดยการบังคับใช้กฎหมายที่ทำให้ผลตามมากลายเป็นข้อปัญหาถกเถียงกันอย่างมาก ผู้สนับสนุนในการห้ามสุรานี้ได้ถูกเรียกว่า ดราย (drys) ซึ่งแสดงให้เห็นว่า เป็นชัยชนะของศีลธรรมและสุขภาพของประชาชน
ในปี ค.ศ. 1920 กฎหมายได้ถูกเมินเฉยอย่างกว้างขวางและรายได้จากภาษีก็ได้หายไปหมด.เหล่าแก็งค์อาชญากรหรือพวกมาเฟียได้เข้ามาควบคุมกิจการในการผลิตและขนส่งเบียร์และเครื่องดื่มแอลกอฮอล์ต่างๆอย่างๆลับๆในหลายๆเมืองทำให้เกิดกระแสการก่ออาชญกรรมที่ทำให้ทั่วประเทศต้องตกตะลึง เมื่อปลายปี ค.ศ. 1920 กลุ่มฝ่ายค้านคนใหม่ได้รวบรวมคนทั่วประเทศ เหล่าผู้สนับสนุนในการดื่มได้โจมตีว่าการห้ามสุรานั้นเป็นเหตุทำให้เกิดการก่ออาญชกรรมมากมาย, ลดรายได้ประจำท้องถิ่นและการจัดเก็บภาษีจากชุมชนนิกายโปรเตสแตนต์ในชนบทหรือในเมืองของประเทศอเมริกา การห้ามสุราได้สิ้นสุดลงด้วยการให้สัตยาบันในการแก้ไขรัฐธรรมนูญฉบับที่ 21 ซึ่งได้ยกเลิกในการแก้ไขรัฐธรรมนูญฉบับที่ 8 เมื่อวันที่ 5 ธันวาคม ค.ศ. 1933 แต่บางรัฐยังคงห้ามสุราต่อไปในทั้งรัฐ,และเป็นการทำให้เป็นหนึ่งในขั้นตอนสุดท้ายของยุคก้าวหน้า(Progressive Era)
แม้ว่าความคิดเห็นที่เป็นที่นิยมที่เชื่อว่าการห้ามสุราจะล้มเหลว มันได้ประสบผลสำเร็จในการลดการบริโภคเครื่องดื่มแอลกอฮอล์ต่างๆโดยรวมในช่วงปี ค.ศ. 1920 และการบริโภคจะระดับต่ำกว่าก่อนที่จะมีการห้ามสุราจนกระทั่งปี ค.ศ. 1940 การแนะนำในการห้ามสุรานั้นทำให้สังคมมีส่วนสำคัญของประชาชนในการละการดื่มให้น้อยลงหรือชั่วคราว นักวิจัยบางคนได้ยืนยันว่า ความล้มเหลวทางการเมืองคือการเปลี่ยนแปลงทางประวัติศาสตร์มากกว่าลักษณะเฉพาะของกฎหมายเอง การวิพากษ์วิจารณ์ของการห้ามสุรานั้นได้นำไปสู่ผลลัพธ์ที่ไม่ได้ตั้งใจเลย เช่น การเติบโตขององค์กรอาชญากรรมในเมืองและศตวรรษแห่งกฎหมายอิทธิพลการห้ามสุรา ในการทดสอบจากการสูญเสียผู้สนับสนุนทุกๆปีและการสูญเสียรายได้จากภาษีที่รัฐบาลจำเป็นต้องใช้ในการแก้ไขปัญหาภาวะเศรษฐกิจตกต่ำครั้งใหญ่ที่เกิดขึ้นในปี ค.ศ. 1929
สึกุโมโมะ ภูตสาวแสบดุ
สึกุโมโมะ ภูตสาวแสบดุ เป็นซีรีส์มังงะญี่ปุ่น แต่งเรื่องและวาดภาพโดยโยชิกาซุ ฮามาดะ  เริ่มตีพิมพ์ในเดือนพฤศจิกายน พ.ศ. 2560 มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะดัดแปลง ผลิตโดยสตูดิโอซีโร-จี ออกอากาศตั้งแต่เดือนเมษายนถึงมิถุนายน พ.ศ. 2560 ฤดูกาลที่สองออกอากาศตั้งแต่เดือนเมษายนถึงมิถุนายน พ.ศ. 2563
พระราชินีวิกตอเรีย
พระราชินีวิกตอเรีย (Queen Victoria) อาจหมายถึง
ไดแซ็กคาไรด์
ไดแซ็กคาไรด์ หรือ น้ำตาลโมเลกุลคู่ (disaccharide) หรือ ไบโอส (biose) เป็นน้ำตาลที่เป็นสารประกอบประเภทคาร์โบไฮเดรต ไดแซ็กคาไรด์ สร้างขึ้นจากโมเลกุลของโมโนแซ็กคาไรด์ 2 โมเลกุล รวมกันด้วยพันธะไกลโคซิดิก โดยได้ผลลัพธ์เป็น ไดแซ็กคาไรด์ และน้ำ อย่างละ 1 โมเลกุล
คุณสมบัติทางเคมี
โมเลกุลของโมโนแซ็กคาไรด์ 2 โมเลกุล มีพันธะต่อกันโดยปฏิกิริยาการควบแน่น (condensation reaction) พันธะนี้สามารถเกิดขึ้นได้ที่ตำแหน่งระหว่าง 1–4 หรือ 6 คาร์บอน ในแต่ละโมเลกุลของโมโนแซ็กคาไรด์  ดังนั้นถ้าโมโนแซ็กคาไรด์ทั้งสองเป็นโมเลกุลชนิดเดียวกัน เช่น กลูโคส การเชื่อมต่อด้วยพันธะที่แตกต่างกันจะทำให้คุณสมบัติทั้งทางฟิสิกส์และเคมีแตกต่างกันด้วย
ไดแซ็กคาไรด์ จะมีลักษณะเป็นผลึกของแข็งละลายน้ำได้ดีมีรสหวานเช่นเดียวกับโมโนแซ็กคาไรด์
ฟุตบอลโลก 2022 รอบคัดเลือก โซนแอฟริกา – รอบที่ 1
การแข่งขันฟุตบอลโลก 2022 รอบคัดเลือก โซนแอฟริกา - รอบที่ 1 เป็นการแข่งขันฟุตบอลในทวีปแอฟริกาเพื่อคัดเลือกทีมฟุตบอลเข้าแข่งขันฟุตบอลโลก 2022 รอบคัดเลือก โซนแอฟริกา – รอบที่ 2 สำหรับทีมชาติที่เป็นสมาชิกของสมาพันธ์ฟุตบอลแอฟริกา (CAF) ได้รับโควตาทั้งหมด 28 ทีม แข่งขันระหว่างวันที่ 4 - 10 กันยายน พ.ศ. 2562
รูปแบบ
มีทั้งหมด 28 ทีม (ทีมอันดับ 27-54 ในรายชื่อผู้เข้าแข่งขัน CAF) แข่งขันเหย้า-เยือนในสองขา ผู้ชนะทั้ง 14 ทีมได้ผ่านเข้าสู่รอบที่สอง
การจับคู่
การจับฉลากรอบแรกจัดขึ้นเมื่อวันที่ 29 กรกฎาคม พ.ศ. เวลา 12:00 น. EST (UTC+2) ที่สำนักงานใหญ่ซีเอเอฟ ในกรุงไคโร ประเทศอียิปต์
หมายเหตุ: ตัวหนา ทีมผ่านเข้าสู่รอบที่สอง
สรุปผล
นัดแรกจะลงเล่นในวันที่ 4-7 กันยายน และนัดที่สองในวันที่ 8 และ 10 กันยายน พ.ศ. 2562
ตัวรับความรู้สึกเจ็บปวด
โนซิเซ็ปเตอร์ (nociceptor มาจาก แปลว่า "ทำให้เจ็บ" ) เป็นปลายประสาทอิสระของเซลล์ประสาทรับความรู้สึกที่ตอบสนองโดยเฉพาะต่อตัวกระตุ้นที่อาจจะทำความเสียหายต่อร่างกาย/เนื้อเยื่อ โดยส่งสัญญาณประสาทไปยังระบบประสาทกลางผ่านไขสันหลังหรือก้านสมอง กระบวนการเช่นนี้เรียกว่า โนซิเซ็ปชั่น และโดยปกติก็จะก่อให้เกิดความเจ็บปวด โนซิเซ็ปเตอร์มีอยู่ทั่วร่างกายอย่างไม่เท่ากันโดยเฉพาะส่วนผิว ๆ ที่เสี่ยงเสียหายมากที่สุด และไวต่อตัวกระตุ้นระดับต่าง ๆ กัน บางส่วนไวต่อตัวกระตุ้นที่ทำอันตรายให้แล้ว บางส่วนตอบสนองต่อสิ่งเร้าก่อนที่ความเสียหายจะเกิด ตัวกระตุ้นอันตรายดังที่ว่าอาจเป็นแรงกระทบ/แรงกลที่ผิวหนัง อุณหภูมิที่ร้อนเย็นเกิน สารที่ระคายเคือง สารที่เซลล์ในร่างกายหลั่งตอบสนองต่อการอักเสบ เป็นต้น
ความรู้สึกเจ็บปวดไม่ได้ขึ้นอยู่กับสัญญาณที่โนซิเซ็ปเตอร์ส่งเท่านั้น แต่เป็นผลของการประมวลผลความรู้สึกต่าง ๆ อย่างซับซ้อนในระบบประสาทกลาง ที่ได้รับอิทธิพลจากอารมณ์และสิ่งแวดล้อม รวมทั้งสถานการณ์ที่เกิดสิ่งเร้าและประสบการณ์ชีวิต แม้แต่สิ่งเร้าเดียวกันก็สามารถทำให้เกิดความรู้สึกต่าง ๆ กันในบุคคลเดียวกัน ทหารที่บาดเจ็บในสนามรบอาจไม่รู้สึกเจ็บเลยจนกระทั่งไปถึงสถานพยาบาลแล้ว นักกีฬาที่บาดเจ็บอาจไม่รู้ตัวจนกระทั่งการแข่งขันจบแล้ว ดังนั้น ความรู้สึกเจ็บปวดจึงเป็นประสบการณ์ที่เป็นอัตวิสัย
ประวัติ
ชาลส์ สก็อตต์ เชอร์ริงตัน ค้นพบโนซิเซ็ปเตอร์ในปี ค.ศ. 1906 แม้ว่าในศตวรรษก่อนหน้านั้น นักวิทยาศาสตร์จะได้เชื่อกันว่า สัตว์เป็นเหมือนกับเครื่องกลที่เปลี่ยนพลังงานของตัวกระตุ้นความรู้สึก ไปเป็นปฏิกิริยาคือการเคลื่อนไหว เชอร์ริงตันได้ใช้วิธีการทดลองต่าง ๆ มากมาย เพื่อจะแสดงว่า การเร้าลานรับสัญญาณของเซลล์ประสาทรับความรู้สึกด้วยตัวกระตุ้นประเภทต่าง ๆ กัน จะทำให้เกิดปฏิกิริยาที่ต่างกัน สิ่งเร้าที่รุนแรงบางอย่างจะก่อให้เกิดรีเฟล็กซ์อัตโนมัติและความเจ็บปวด และตัวรับความรู้สึกเฉพาะต่อตัวกระตุ้นรุนแรงเหล่านี้แหละเรียกว่า โนซิเซ็ปเตอร์
ตำแหน่งที่อยู่
ในสัตว์เลี้ยงลูกด้วยนม โนซิเซ็ปเตอร์เป็นเซลล์ประสาทรับความรู้สึกที่ไหนก็ได้ของร่างกาย ที่สามารถรู้ความเจ็บปวดไม่ว่าจะเป็นภายนอกภายใน ตัวอย่างเซลล์ภายนอกได้แก่เนื้อเยื่อที่ผิวหนัง (โนซิเซ็ปเตอร์ที่หนัง) กระจกตา และเยื่อเมือก ส่วนตัวอย่างเซลล์ภายในอยู่ในอวัยวะหลายอย่าง เช่นกล้ามเนื้อ ข้อต่อ กระเพาะปัสสาวะ ทางเดินอาหาร และเซลล์ต่าง ๆ ตามทางย่อยอาหาร โนซิเซ็ปเตอร์มีอยู่ทั่วร่างกายรวมทั้งอวัยวะภายในเกือบทั้งหมด แต่หนาแน่นเป็นพิเศษที่ผิวหนังและเยื่อเมือก และไม่มีในสมอง (แต่มีในเยื่อหุ้มสมอง) หรือเนื้อแท้ (parenchyma) ของปอดและของตับ ตัวของเซลล์ประสาทเหล่านี้อยู่ที่ปมประสาทรากหลัง (dorsal root ganglia) หรือ ปมประสาทไทรเจมินัล (trigeminal ganglia) โดยปมประสาทไทรเจมินัลจะเป็นปมประสาทเฉพาะพิเศษของใบหน้า เปรียบเทียบกับปมประสาทรากหลัง ซึ่งเกี่ยวข้องกับร่างกายที่เหลือทั้งหมด แอกซอนของปมประสาทเหล่านั้น จะวิ่งไปจนถึงระบบประสาทส่วนปลาย และจบลงด้วยการแตกออกเป็นสาขาต่าง ๆ เพื่อเป็นลานรับสัญญาณรับความรู้สึก
ประเภทและการทำงาน
โนซิเซ็ปเตอร์โดยทั่ว ๆ ไปสามารถจัดประเภทหลัก ๆ เป็น 4 ประเภท คือ ที่ไวอุณหภูมิ ที่ไวแรงกล ที่ไวสิ่งเร้าหลายแบบ (polymodal) และอีกประเภทที่เข้าใจน้อยกว่าก็คือ โนซิเซ็ปเตอร์แฝง (silent nociceptor) หรืออีกอย่างหนึ่ง อาจจัดรูปแบบโนซิเซ็ปเตอร์เป็น 3 ประเภท คือ
โนซิเซ็ปเตอร์มีแอกซอนสองแบบ แบบแรกคือแบบเอ-เด็ลตา (A delta fiber) ซึ่งเป็นแอกซอนมีปลอกไมอีลิน ที่ยิงศักยะงานไปด้วยความเร็วประมาณ 5-30 เมตรต่อวินาทีไปยังระบบประสาทกลาง อีกแบบหนึ่งเป็นแบบซี (C fiber) ซึ่งไม่มีปลอกไมอีลิน จึงส่งสัญญาณได้ช้ากว่าด้วยความเร็วประมาณ 2 เมตรต่อวินาที ผลของการมีแอกซอนสองแบบก็คือ ความเจ็บปวดเกิดขึ้นเป็นสองระยะ ระยะแรกสื่อโดยแอกซอนแบบเอ-เด็ลตาที่รวดเร็ว และระยะที่สองสื่อโดยแอกซอนแบบซีที่ช้ากว่า ความเจ็บปวดที่สัมพันธ์กับแอกซอนแบบเอ-เด็ลตาเป็นความเจ็บปวดเบื้องต้นที่เจ็บเร็วแต่ไม่คงอยู่นาน ส่วนที่สัมพันธ์กับแอกซอนแบบซีเป็นความรู้สึกที่ยาวนานกว่า และบ่งจุดที่เจ็บได้ชัดเจนน้อยกว่า (diffuse)
การถ่ายโอนความรู้สึก
เมื่อโนซิเซ็ปเตอร์ได้สิ่งเร้าที่เหมาะสม ไม่ว่าจะเป็นแรงกล อุณหภูมิ หรือสารเคมีที่เป็นอันตราย ช่องไอออนที่เยื่อหุ้มปลายก็จะถ่ายโอนสิ่งเร้านั้นเป็นกระแสไฟฟ้าที่ลดขั้วเซลล์ ซึ่งเมื่อถึงจุดเริ่มเปลี่ยนก็จะเกิดศักยะงานส่งตามแอกซอนไปทางระบบประสาทกลางไม่ว่าจะผ่านไขสันหลังหรือก้านสมอง แม้ว่าช่องไอออนที่ตอบสนองต่อสิ่งเร้าต่าง ๆ และการทำงานของพวกมันจะยังไม่ชัดเจนทั้งหมด แต่งานศึกษาเมื่อไม่นานก็ได้เพิ่มความเข้าใจเกี่ยวกับช่องไอออนที่มีการแสดงออกในโนซิเซ็ปเตอร์ ซึ่งอำนวยให้เซลล์ตอบสนองต่อสิ่งเร้ารวมทั้ง
ประเภทรับรู้อุณหภูมิ
โนซิเซ็ปเตอร์รับอุณหภูมิจะเริ่มทำงานเมื่อได้สิ่งเร้าที่เป็นความร้อนอันตรายหรือความเย็นอันตราย ในระดับอุณหภูมิต่าง ๆ โนซิเซ็ปเตอร์จะถ่ายโอนพลังงานความเย็นร้อนไปเป็นสัญญาณประสาทอาศัยช่องไอออนต่าง ๆ ที่ไม่เหมือนกัน
งานวิจัยปี 2544 พบว่าความร้อนเย็นจะกระตุ้นช่องไอออนกลุ่ม TRP (Transient potential receptor) ซึ่งให้แคตไอออนซึมผ่านได้อย่างไม่เลือก (รวมทั้งแคลเซียมและแมกนีเซียม ) และมีโครงสร้างคล้ายกับช่องที่เปิดปิดด้วยศักย์ไฟฟ้า (voltage-gated channel) โดยช่อง TRP แต่ละอย่างจะไวความเย็นร้อนต่าง ๆ กัน คือ เมื่อถึงขีดเริ่มเปลี่ยนทางอุณหภูมิ ช่องก็จะเปิดให้แคตไอออนไหลผ่านเข้ามากขึ้น
กลไกการทำงานของช่องไอออนเหล่านี้ยังไม่ชัดเจน รวมทั้ง
การค้นพบที่น่าสนใจอีกอย่างหนึ่งเกี่ยวกับการตอบสนองของร่างกายต่อตัวกระตุ้นเย็นก็คือ ถึงแม้ว่า ความไวของเซลล์รับสัมผัสและเซลล์ประสาทสั่งการเคลื่อนไหว จะลดสมรรถภาพไปเมื่อประสบกับตัวกระตุ้นเย็น แต่ว่า การรู้สึกความเจ็บปวดที่เบื้องต้นสื่อโดยโนซิเซ็ปเตอร์นั้น ยังดำรงสมรรถภาพอยู่
ประเภทเชิงกล
โนซิเซ็ปเตอร์เชิงกลรับรู้แรงกดดันหรือความแปรรูปของเนื้อเยื่อที่เกินพิกัด และการกระทบที่ทะลุผ่านผิวหนัง เปลือกสมองจะประมวลผลปฏิริยาต่อตัวกระตุ้นเช่นนั้นและอาจให้ผลเป็นความเจ็บปวด (ซึ่งเหมือนกับสิ่งเร้าเชิงเคมีหรือเชิงอุณหภูมิ) โนซิเซ็บเตอร์เดียวกันบ่อยครั้งสามารถตอบสนองต่อตัวกระตุ้นหลายประเภท ดังนั้น จึงเป็นไปได้ที่ช่องไอออนซึ่งต่อสนองต่ออุณหภูมิ จะตอบสนองต่อแรงกลด้วย โดยโนซิเซ็บเตอร์เชิงเคมีก็มีนัยเหมือนกัน เพราะช่อง TRPV4 ดูเหมือนจะตรวจจับความเปลี่ยนแปลงทั้งเชิงกลทั้งเชิงอุณหภูมิ
ประเภทเชิงเคมี
โนซิเซ็ปเตอร์เชิงเคมีมีช่องทีอาร์พี ที่ตอบสนองต่อเครื่องเทศหลายอย่างหลายชนิดที่ใช้ในการปรุงอาหาร เครื่องเทศที่ก่อให้เกิดปฏิกิริยาตอบสนองระดับสูง และที่มีการศึกษาวิจัยกันมากที่สุดก็คือ แคปไซซิน ตัวกระตุ้นเชิงเคมีบางอย่างเป็นสารระคายเคือง เป็นต้นว่า อะโครลีน ที่เป็นอาวุธเคมีในสงครามโลกครั้งที่หนึ่ง และเป็นองค์ประกอบอย่างหนึ่งในควันบุหรี่
นอกจากตัวกระตุ้นภายนอกเหล่านี้แล้ว โนซิเซ็ปเตอร์เชิงเคมีมีความสามารถในการตรวจจับลิแกนด์ภายใน และกรดไขมันอะมีน เหมือนกับในโนซิเซ็บเตอร์รับอุณหภูมิ โนซิเซ็ปเตอร์เชิงเคมีมีช่องทีอาร์พีวี 1 ที่สามารถตรวจจับสารเคมีอย่างเช่นแคปไซซินและพิษแมงมุม
ประเภทมีปฏิกิริยาหลายแบบ
มีโนซิเซ็ปเตอร์จำนวนมากที่ตอบสนองต่อตัวกระตุ้นเพียงแค่อย่างเดียว ดังนั้น โนซิเซ็ปเตอร์ที่สามารถทำงานได้หลายหน้าที่จึงจัดอยู่ในพวก โนซิเซ็ปเตอร์ไวสิ่งเร้าหลายแบบ (polymodal nociceptor) ที่มีปฏิกิริยาหลายแบบ
วิถีประสาท
วิถีประสาทรับความรู้สึกทางกายที่ตัวรับความรู้สึกส่งสัญญาณไปยังระบบประสาทกลาง โดยปกติจะมีนิวรอนส่งสัญญาณต่อ ๆ กันยาว 3 ตัว คือปฐมภูมิ (primary) ทุติยภูมิ (secondary) และตติยภูมิ (tertiary) หรือ first order, second order, และ third order
สำหรับความรู้สึกจากกายยกเว้นใบหน้า ใยประสาทนำเข้าของโนซิเซ็ปเตอร์ซึ่งเป็น first order neuron จะเดินทางเข้าไปสุดเป็นไซแนปส์ที่ปีกหลังของไขสันหลัง (dorsal horn) เชื่อมกับ second order neuron ซึ่งอยู่ที่ปีกหลังโดยแบ่งกลุ่มออกเป็นชั้นต่าง ๆ ที่เรียกว่า ลามีเน (laminae) ใยประสาทที่ส่งความรู้สึกประเภทต่าง ๆ จากร่างกายปกติจะใช้กลูตาเมตเป็นสารสื่อประสาทหลัก โดยใยที่ไม่ได้หุ้มปลอกไมอีลิน (คือกลุ่ม C) บางครั้งจะปล่อยสารสื่อประสาทร่วมเป็น neuropeptide รวมทั้ง substance P, CGRP, somatostatin, และ gelanin เป็นต้น ใยประสาทแบบซีไปสุดที่นิวรอนในชั้น 1 และ 2 ส่วนใยประสาทแบบเอ-เด็ลตาไปสุดที่นิวรอนในชั้น 1, 2 และ 5
วิถีประสาทซึ่งส่งข้อมูลจากโนซิเซ็ปเตอร์ไปยังศูนย์ประมวลผลต่าง ๆ ในสมองรวมทั้งทาลามัส เปลือกสมอง และสมองน้อย รวมทั้ง
ภาวะรู้สึกเจ็บมากกว่าปรกติ
ภาวะรู้สึกเจ็บมากกว่าปรกติ (hyperalgesia) เป็นภาวะที่เกิดขึ้นหลังจากเนื้อเยื่อเสียหาย ไม่ว่าจะเป็นการบาด ถลอก หรือชอกช้ำเป็นต้น แล้วมีผลทำให้สิ่งเร้าที่ปกติจะรู้สึกเจ็บเพียงเล็กน้อย จะเจ็บมากขึ้น เช่น ผิวหนังที่ไหม้แดดจะไวเจ็บต่อความอุ่นร้อนมากขึ้น เป็นภาวะที่อาศัยความไวสิ่งเร้าที่เปลี่ยนไปทั้งของโนซิเซ็ปเตอร์ตรงปลาย (peripheral) หรือ/และนิวรอนในระบบประสาทกลาง
ความไวสิ่งเร้า (sensitization) ของโนซิเซ็ปเตอร์
ความไวสิ่งเร้าของโนซิเซ็ปเตอร์สามารถเปลี่ยนไปอาศัยปัจจัยต่าง ๆ มากมาย รวมทั้งการหลั่งสารเคมีต่าง ๆ ของเซลล์รอบ ๆ เนื้อเยื่อที่เสียหาย โดยสารบางอย่างจะมาจากเซลล์โดยเฉพาะ ๆ ซึ่งร่วมกันจะลดขีดเริ่มเปลี่ยนการตอบสนองของโนซิเซ็ปเตอร์ สารเคมีรวมทั้ง
นอกจากนั้น ความเสียหายต่อเนื้อเยื่อซึ่งมีผลให้เซลล์รอบ ๆ ปล่อย bradykinin และโพรสตาแกลนดิน ยังมีผลให้ปลายประสาทโนซิเซ็ปเตอร์ด้านนอก (peripheral terminal) เอง ปล่อย substance P และ CGRP (Calcitonin gene-related peptide) โดย CGRP จะทำให้เส้นเลือดรอบ ๆ ขยาย และ substance P จะทำให้เนื้อเยื่อรอบ ๆ บวมเพราะการรั่วพลาสมาจากหลอดเลือด (plasma extravasation) ซึ่งเป็นกระบวนการที่ทำให้โปรตีน เซลล์ และน้ำไหลออกจากหลอดเลือดดำเล็กได้ ความบวมน้ำที่เพิ่มขึ้นก็จะทำให้เซลล์รอบ ๆ ปล่อย bradykinin เพิ่มขึ้น นอกจากนั้น substance P ยังมีผลทำให้ mast cell ใกล้ ๆ ปล่อยฮิสตามีน (และ NGF) ซึ่งก็ทำให้โนซิเซ็ปเตอร์ (รวมทั้งตัวอื่นที่อยู่ใกล้ ๆ) ตอบสนองอีก กระบวนการเช่นนี้ทำให้มีอาการต่าง ๆ จากการอักเสบรวมทั้งเนื้อเยื่อร้อน (calor) แดง และบวม เป็นกระบวนการที่เรียกว่า neurogenic inflammation (การอักเสบที่เกิดจากประสาท) เพราะอาศัยการปล่อยสารของปลายประสาทจึงเกิดขึ้นได้
การเพิ่มความไวสิ่งเร้าในเขตประสาทส่วนปลาย เป็นตัวอย่างแสดงสภาพพลาสติก (คือความยืดหยุ่นได้) ของโนซิเซ็ปเตอร์ คือ โนซิเซ็ปเตอร์สามารถเปลี่ยนจากการเป็นตัวตรวจจับตัวกระตุ้นอันตราย ไปเป็นตัวตรวจจับตัวกระตุ้นไม่อันตราย ผลของความเปลี่ยนแปลงเช่นนี้ก็คือ ตัวกระตุ้นที่อยู่ในระดับต่ำที่ไม่เป็นอันตราย อาจจะก่อให้เกิดความรู้สึกเจ็บปวด นี่เป็นสภาวะที่เรียกว่า ภาวะรู้สึกเจ็บมากกว่าปรกติ (hyperalgesia) การอักเสบเป็นเหตุสามัญที่ก่อให้เกิดผลเช่นนั้น และโดยปกติแล้ว ภาวะรู้สึกเจ็บมากกว่าปรกติจะหายไปเมื่อการอักเสบลดลง แต่บางครั้ง แต่ความบกพร่องของยีน และ/หรือความบาดเจ็บที่ซ้ำซาก ก็สามารถก่อให้เกิดสภาวะอัลโลดีเนีย (allodynia) ได้ด้วย ซึ่งตัวกระตุ้นที่ไม่มีอันตรายโดยประการทั้งปวงเช่นการถูกต้องอย่างเบา ๆ ก่อให้เกิดความเจ็บปวด
อัลโลดีเนียอาจมีเหตุมาจากความเสียหายของโนซิเซ็ปเตอร์ในระบบประสาทส่วนปลาย ซึ่งมีผลให้เกิดการทำงานที่ผิดปกติในระบบประสาทกลาง ด้วยกรณีอย่างนี้ แอกซอนของโนซิเซ็ปเตอร์ที่เสียหายในปีกหลังของไขสันหลัง จะยังทำการเชื่อมต่อกับไขสันหลัง ทำให้เกิดการส่งสัญญาณผิดปกติจากโนซิเซ็ปเตอร์ที่เสียหายไปยังระบบประสาทกลาง
Axon reflex
การทำงานของโนซิเซ็ปเตอร์นอกจากจะมีผลต่อโนซิเซ็ปเตอร์ที่อยู่ใกล้ ๆ กันแล้ว ใยประสาทโนซิเซ็ปเตอร์ 1 ใยอาจแตกเป็นสาขา ๆ ครอบคลุมระยะทางเป็นร้อย ๆ ไมโครเมตร ถ้าปลายที่สาขาหนึ่งได้รับสิ่งเร้า ศักยะงานที่ส่งไปทางแอกซอนอาจวิ่งย้อนทางไปที่ปลายของสาขาอื่น ๆ ซึ่งก็จะหลั่ง substance P และ CGRP ออกอีก มีผลเป็นการบวมน้ำใกล้ ๆ ปลายสาขาต่าง ๆ ของโนซิเซ็ปเตอร์คล้ายกับดังที่กล่าวมาก่อน กระบวนการนี้เรียกว่า axon reflex
การไวเจ็บเหตุประสาทส่วนกลาง
นอกจากภาวะรู้สึกเจ็บมากกว่าปรกติที่มีเหตุจากโนซิเซ็ปเตอร์ที่ระบบประสาทส่วนปลายแล้ว ความเจ็บอาจเพิ่มขึ้นเนื่องจากการเปลี่ยนแปลงในระบบประสาทส่วนกลางเช่นที่ปีกหลังของไขสันหลังอีกด้วย เช่น ถ้าโนซิเซ็ปเตอร์ส่งสัญญาณที่ยาวนานและมีกำลังมากไปทางแอกซอนแบบซี นิวรอนที่ปีกหลังของไขสันหลัง (dorsal horn) ก็จะตอบสนองเพิ่มขึ้นเรื่อย ๆ ซึ่งทำให้ไวเจ็บขึ้น ปรากฏการณ์นี้เรียกว่า wind-up และคล้ายกับในโรคบาดทะยักที่เกิดขึ้นที่กล้ามเนื้อ
ภาวะโรค
โรคที่สัมพันธ์กับความเจ็บปวดและโนซิเซ็ปเตอร์ นอกเหนือไปจากภาวะรู้สึกเจ็บมากกว่าปรกติตามที่กล่าวไปแล้ว รวมทั้ง
เปลือกสมองกับความเจ็บปวด
คอร์เทกซ์หลัก ๆ ที่อาจได้รับข้อมูลจากโนซิเซ็ปเตอร์รวมทั้ง
Gate control theory
นิวรอนในปีกหลังของไขสันหลังบางส่วนตอบสนองต่อตัวกระตุ้นอันตรายอย่างเฉพาะเจาะจง แต่ก็มีบางอย่างที่ตอบสนองต่อตัวกระตุ้นอันตรายด้วย ตัวกระตุ้นอย่างอื่นด้วย งานศึกษาปี 2508 ได้เสนอว่า การส่งข้อมูลจากตัวรับความรู้สึกอื่น ๆ อาจมีผลลดการส่งข้อมูลของโนซิเซ็ปเตอร์ นี่อธิบายเหตุการณ์ที่เมื่อตีค้อนลงที่นิ้ว การสะบัดมืออาจช่วยบรรเทาความเจ็บปวด เพราะข้อมูลที่ส่งไปจากตัวรับความรู้สึกอื่น ๆ จะระงับการส่งข้อมูลที่ทำให้เกิดความเจ็บปวด คือความรู้สึกสัมผัสที่เป็นแรงกลและส่งไปตามแอกซอนขนาดใหญ่ (Aβ) สามารถยับยั้งการส่งข้อมูลของโนซิเซ็ปเตอร์ซึ่งส่งไปตามใยประสาท Aδ และ C
วิถีประสาทควบคุมความเจ็บปวดจากสมอง
นอกจากมีวิถีประสาทที่ส่งสัญญาณนำเข้าจากโนซิเซ็ปเตอร์ไปยังสมอง ซึ่งในที่สุดทำให้รู้สึกเจ็บ ก็ยังมีวิถีประสาทที่ส่งสัญญาณนำออกมาจากสมอง ซึ่งสามารถปรับระดับสัญญาณที่ส่งจากโนซิเซ็ปเตอร์ คือ สมองอาจปล่อยฮอร์โมนหรือสารเคมีเฉพาะอย่าง ที่มีสมรรถภาพในการระงับความปวดและสามารถลดหรือห้ามความรู้สึกเจ็บปวดได้ เขตในสมองที่ปล่อยฮอร์โมนเหล่านี้รวมเขตไฮโปทาลามัส
ปรากฏการณ์การส่งสัญญาณระงับความเจ็บปวด สามารถเห็นได้โดยกระตุ้นเขตเนื้อเทารอบท่อน้ำสมอง (periaqueductal grey ซึ่งได้รับแอกซอนที่ส่งมาจากไฮโปทาลามัส ) ในสมองส่วนกลาง ด้วยไฟฟ้า โดยเนื้อเทารอบท่อน้ำสมองก็จะส่งสัญญาณต่อ ๆ ไปในเขตสมองที่มีหน้าที่ควบคุมความรู้สึกเจ็บปวดอื่น ๆ เช่น nucleus raphes magnus (NPG) ของ rostroventral medulla ซึ่งก็ส่งสัญญาณยับยั้งอาศัยเซโรโทนินไปยังนิวรอนชั้น 1-2-5 ในปีกหลังของไขสันหลัง และปรับระดับของสัญญาณโนซิเซ็ปเตอร์ที่ส่งจากไขสันหลังผ่าน spinothalamic tract ไปยังทาลามัส ซึ่งมีผลเป็นการระงับความปวด
นอกจากเนื้อเทารอบท่อน้ำสมองแล้ว นิวเคลียสในพอนส์และ medulla อื่น ๆ รวมทั้ง locus ceruleus ก็ยังส่งสัญญาณอาศัย noradrenaline ไปยับยั้งนิวรอนในชั้น 1 และ 5 ของปีกหลังของไขสันหลังทั้งโดยตรงและโดยอ้อมอีกด้วย
กลไกการทำงาน
มนุษย์รู้จักสารเข้าฝิ่น (โอปิออยด์) ว่าเป็นยาแก้ปวดที่มีฤทธิ์แรงเป็นพัน ๆ ปีแล้ว แต่พึ่งใน 2-3 ทศวรรษที่ผ่านมา จึงได้ความชัดเจนว่า ในเรื่องระงับความปวด สารเข้าฝิ่นสัมพันธ์อย่างใกล้ชิดกับวิถีประสาทนำออกจากสมองที่ควบคุมความเจ็บปวด เช่นที่เริ่มจากเนื้อเทารอบท่อน้ำสมองเป็นต้น มีการค้นพบทั้งหน่วยรับความรู้สึก (receptor) ของเซลล์ที่สารเข้าฝิ่นสามารถออกฤทธิ์ และสารเข้าฝิ่นอื่น ๆ ที่ร่างกายผลิตเอง หน่วยรับความรู้สึกรวมทั้งแบบ μ, δ, และ κ และสารเข้าฝิ่นที่ร่างกายผลิตรวมทั้งเอ็นดอร์ฟิน, เอ็นโดมอร์ฟีน, enkephalin, และ dynorphin งานศึกษาต่าง ๆ ยังแสดงด้วยว่า ผลของมอร์ฟีน (ซึ่งเป็นสารเข้าฝิ่น) ต่อสมอง รวมการส่งสัญญาณยับยั้งจากสมองไปยังนิวรอนที่ไขสันหลัง และการฉีดมอร์ฟีนเข้าที่เนื้อเทารอบท่อน้ำสมอง หรือเขตอื่นที่ควบคุมความเจ็บปวดโดยเฉพาะ ๆ รวมไขสันหลัง ก็สามารถระงับความปวดได้ด้วย
นิวรอนที่ผลิตเอ็นดอร์ฟิน (β-endorphin) อยู่ในไฮโปทาลามัสและส่งแอกซอนไปสุดที่เนื้อเทารอบท่อน้ำสมองและที่อื่น ๆ ส่วนนิวรอนที่มี enkephalin และ dynorphin ในตัวเซลล์และปลายแอกซอน จะพบใน rostroventral medulla ในก้านสมองและในชั้น 1-2 ของปีกหลังของไขสันหลัง โดยที่ปลายแอกซอนจะอยู่ใกล้กับไซแนปส์ระหว่างโนซิเซ็ปเตอร์กับ second order neuron (projection neuron) ที่ส่งสัญญาณต่อไปยังทาลามัส นอกจากนั้น หน่วยรับความรู้สึกทั้งแบบ δ และ κ ยังแสดงออกที่ปลายแอกซอนของโนซิเซ็ปเตอร์และที่เดนไดรต์ของ projection neuron ดังนั้น จึงชัดเจนว่า วิถีประสาทนำออกจากสมองที่มีหน้าที่ควบคุมความเจ็บปวดมีกลไกต่าง ๆ ในที่ที่สมควรเพื่อควบคุมการส่งสัญญาณของโนซิเซ็ปเตอร์ อันอำนวยโดยสารเข้าฝิ่นซึ่งออกฤทธิ์ที่หน่วยรับสารเข้าฝิ่นของนิวรอนต่าง ๆ ในวิถีประสาท
กระบวนการระงับความปวดอื่น ๆ ส่วนกลาง
นอกจากผลระงับความปวดที่พบใน gate control theory และวิถีประสาทที่เริ่มจาก Periaqueductal grey แล้ว ยังอาจมีวิถีประสาทอื่น ๆ ที่ช่วยระงับควบคุมความปวด
การยับยั้งความเจ็บเพราะเจ็บที่อื่น (Diffuse noxious inhibitory control, DNIC) เป็นการหยุดเจ็บในที่หนึ่งเพราะไปเจ็บอีกที่หนึ่งที่อยู่ห่าง ๆ ซึ่งอาจเป็นกลไกการทำงานของการฝังเข็มหรือการนวดหนัก ๆ คือ นิวรอนแบบ wide dynamic range ในปีกหลังของไขสันหลังที่ตอบสนองต่อสิ่งเร้าในที่หนึ่ง อาจลดหรือหยุดการส่งสัญญาณเนื่องจากสิ่งเร้าอันตรายที่อยู่ห่าง ๆ อีกที่หนึ่ง เป็นกระบวนการที่เชื่อว่าเริ่มต้นจากสมอง (medulla ) และเชื่อว่ามีผลต่อทั้งนิวรอนแบบ wide dynamic range และนิวรอนที่ตอบสนองโดยเฉพาะต่อโนซิเซ็ปเตอร์ในปีกหลังของไขสันหลัง แต่งานศึกษาที่ตรวจสอบความแตกต่างระหว่างเพศของ DNIC พบว่า ผลที่ได้จะไม่แน่นอนขึ้นอยู่กับระเบียบวิธีการศึกษาและวิธีการวัด
การยับยั้งความเจ็บปวดจากสมองสัมพันธ์กับความคาดหวัง (Expectancy-related cortical activation) คือความคาดหวังของบุคคล (เช่นที่พบในปรากฏการณ์ยาหลอก) สามารถมีอิทธิพลต่อระบบควบคุมความเจ็บปวดและให้ผลระงับความเจ็บปวดที่เป็นจริงและวัดได้ โดยมีวิถีประสาทเหมือนกับหรือคาบเกี่ยวกับวิถีประสาทควบคุมความเจ็บปวดจากสมอง
โนซิเซ็ปเตอร์ในสัตว์ไม่ได้เลี้ยงลูกด้วยนม
โนซิเซ็ปเตอร์ปรากฏในสัตว์ไม่ได้เลี้ยงลูกด้วยนมต่าง ๆ รวมทั้งปลา และสัตว์ไม่มีกระดูกสันหลังประเภทต่าง ๆ มากมายรวมทั้งปลิง นีมาโทดา ทากทะเล และแมลงวันทอง
ถึงแม้ว่าเซลล์ประสาทเหล่านี้ มีวิถีประสาทและมีความสัมพันธ์กับระบบประสาทกลางที่แตกต่างกัน เทียบกับโนซิเซ็ปเตอร์ของสัตว์เลี้ยงลูกด้วยนม แต่ว่า โนซิเซ็ปเตอร์ของสัตว์ไม่ได้เลี้ยงลูกด้วยนม ก็ยังยิงสัญญาณเพื่อตอบสนองต่อตัวกระตุ้นที่คล้ายกันกับตัวกระตุ้นในสัตว์เลี้ยงลูกด้วยนม ตัวอย่างเช่น ความร้อน (40 องศาเซลเซียสหรือมากกว่านั้น) สภาวะกรด แคปไซซิน และความเสียหายในเนื้อเยื่อ
การใช้ศัพท์
เนื่องจากความเข้าใจที่บกพร่องเกี่ยวกับระบบการรับรู้ความเจ็บปวด โนซิเซ็ปเตอร์จึงถูกเรียกอีกอย่างหนึ่งว่า "ตัวรับรู้ความเจ็บปวด (pain receptors)" การใช้คำนี้ไม่เข้ากันกับนิยามปัจจุบันของความเจ็บปวด ซึ่งกำหนดว่าเป็นประสบการณ์ที่เป็นอัตวิสัย
มหาวิทยาลัยกลาสโกว์ คาเลโดเนียน
กลาสโกว์ คาเลโดเนียน เป็นมหาวิทยาลัยที่ตั้งอยู่ใจกลางเมืองกลาสโกว์ ซึ่งเป็นศูนย์กลางเศรษฐกิจและอุตสาหกรรมที่สำคัญที่สุดแห่งหนึ่งในสหราชอาณาจักร เนื่องจากกำเนิดขึ้นจากวิทยาลัยช่าง มหาวิทยาลัยนี้จึงเน้นภาคปฏิบัติเป็นหลัก เน้นการเรียนวิชาที่นำไปใช้ประโยชน์ได้ในชีวิตการทำงานที่แท้จริง ทำให้นักเรียนที่จบการศึกษาจากที่นี่ล้วนแต่ได้รับการยอมรับเป็นอย่างดีจากบรรดานายจ้าง มหาวิทยาลัยกลาสโกว์ คาเลโดเนียน มีความสัมพันธ์ที่ดีกับภาคธุรกิจเป็นอย่างมาก ซึ่งนอกจากจะทำให้มหาวิทยาลัยได้รับทุนทรัพย์สำหรับพัฒนางานวิจัยแล้ว ยังเปิดโอกาสให้นักศึกษาได้ศึกษาหาความรู้ในทางปฏิบัติได้อย่างเต็มที่ จึงเป็นการช่วยให้นักศึกษาที่จบจากมหาวิทยาลัยมีความสามารถที่จะนำไปใช้ในเชิงธุรกิจได้
มหาวิทยาลัยกลาสโกว์ คาเลโดเนียน เป็นมหาวิทยาลัยใหม่ที่มีความสัมพันธ์แน่นแฟ้นกับภาคอุตสาหกรรมมาโดยตลอด เมื่อไม่นานมานี้ มหาวิทยาลัยได้มีการปรับปรุงบูรณะตัววิทยาเขตจนกลายเป็นมหาวิทยาลัยที่ทันสมัยที่สุดแห่งหนึ่งของสหราชอาณาจักร และมีอุปกรณ์การทำวิจัยและการเรียนการสอนที่ทันสมัยมาก โดยเฉพาะอย่างยิ่งทางด้านการแพทย์ วิทยาศาสตร์ วิศวกรรม และบริหารธุรกิจ กลาสโกว์ คาเลโดเนียน ยังเป็นมหาวิทยาลัยแห่งเดียวในสกอตแลนด์ที่เน้นทางด้านผู้ประกอบการและการบริหารความเสี่ยง ซึ่งเป็นสาขาสำคัญทางการเงิน นอกจากนี้ GCAL ยังมีหลักสูตรสมัยใหม่ที่เน้นเฉพาะสาขาที่นอกจากเป็นที่นิยมแล้ว ยังหาเรียนได้ยากในมหาวิทยาลัยอื่นอีกด้วย เช่น การท่องเที่ยว แฟชั่น การจัดการอีเวนต์ และการคุ้มครองผู้บริโภค
ชุบ นิกกูรัธ
ชุบ นิกกูรัธ (Shub-Niggurath) เป็นหนึ่งในสิ่งที่เรียกว่า เอาเตอร์ก็อด ในงานประพันธ์ของเอช. พี. เลิฟคราฟท์ โดยกล่าวถึงครั้งแรกในเรื่อง The Last Test (พ.ศ. 2471) ชุบ นิกกูรัธมีฉายาว่า แพะดำแห่งป่าผู้มีบุตรหนึ่งพัน (The Black Goat of the Woods with a Thousand Young) และเป็นเอาเตอร์ก็อดที่มักกล่าวถึงในฐานะเพศหญิง เลิฟคราฟท์เองไม่ได้ระบุลักษณะของชุบ นิกกูรัธ เพียงแต่ให้ตัวละครเอ่ยถึงในลักษณะของคำอุทาน พัฒนาการของชุบ นิกกูรัธส่วนใหญ่จึงมาจากนักเขียนรุ่นหลังเช่น ออกัสต์ เดอเลธ โรเบิร์ต บลอค หรือ แรมซีย์ แคมเบล
ในงานประพันธ์ของเลิฟคราฟท์
ในช่วงแรกนั้นเลิฟคราฟท์เพีงแต่ระบุถึงชื่อของชุบ นิกกูรัธในลักษณะของคำอุทาน เช่น ใน The Dunwich Horror (พ.ศ. 2471) ซึ่งข้อความจากคัมภีร์นีโครโนมิคอนซึ่งระบุถึงเหล่าโอลด์วันถูกแทรกด้วยวลี "Iä! Shub-Niggurath!" โดยไม่ได้ขยายความวลีนี้อีกเลย
ใน The Whisperer in Darkness (พ.ศ. 2473) ซึ่งกล่าวถึงพิธีบูชาของมนุษย์และอมนุษย์ ได้กล่าวถึงชุบ นิกกูรัธไว้ว่า:
บทอุทานที่ไม่มีคำอธิบายนี้ยังปรากฏในเรื่อง The Dreams in the Witch House (พ.ศ. 2475) และ The Thing on the Doorstep (พ.ศ. 2476).
ในเรื่อง The Mound ซึ่งเลิฟคราฟท์แต่งในนามของซีเลีย บิชอปนั้น นักล่าอาณานิคมชาวสเปนได้พบอาณาจักรใต้ดิน คุน ยัน และวิหารของทซาธอกกวาซึ่งกลายเป็นวิหารของชุบ นิกกูรัธ "มารดาทั้งมวล และ คู่ครองของผู้มิอาจเอ่ยนาม" และระบุว่ามีลักษณะคล้ายกับเทพีแอสทาร์ท การเชื่อมโยงชุบ นิกกูรัธเข้ากับแอสทาร์ทนี้ทำให้ชุบ นิกกูรัธมีลักษณะของเทพีแห่งความอุดมสมบูรณ์ และในเรื่องสั้น The Rats in the Walls มี แมกนา เมเตอร์ มารดาผู้ยิ่งใหญ่ของลัทธิ Exham ซึ่งก็คือชุบ นิกกูรัธ
ผู้มิอาจเอ่ยนาม ซึ่งเป็นคู่ของชุบ นิกกูรัธนี้ไม่สามารถระบุตัวตนได้แน่ชัด ชื่อนี้ถูกกล่าวถึงอยู่ในรายชื่อจากเรื่อง The Whisperer in Darkness และเรื่อง The Shambler from the Stars ซึ่งเลิฟคราฟท์เขียนไม่เสร็จและส่งให้โรเบิร์ต บลอค ออกัสต์ เดอเลธระบุว่าผู้มิอาจเอ่ยนามก็คือฮัสเทอร์ (แม้ว่าฮัสเทอร์จะปรากฏในรายชื่อจาก Whisperer in Darkness เช่นกัน) ขณะที่โรเบิร์ต แมคแนร์ ไพรซ์ ระบุว่าเป็นยอก โซธอท แต่ก็ออกความเห็นว่าคู่ของชุบ นิกกูรัธน่าจะเป็นยิก อสรพิษเทพ
ในเรื่อง Out of the Aeons ซึ่งมีเนื้อหาเกี่ยวกับทวีปมูนั้น ตัวละคร T'yog เป็น "หัวหน้านักบวชของชุบ นิกกูรัธ และผู้พิทักษ์วิหารทองแดงของเทพผู้มีบุตรหนึ่งพัน" ในเรื่องนี้ T'yog กล่าวถึงชุบ นิกกูรัธ นุกและเยบ รวมถึงยิก อสรพิษเทพ ในฐานะของเทพผู้เป็นมิตรกับมนุษย์เพื่อต่อสู้กับกาทาโนธอ ในเรื่องนี้ ชุบ นิกกูรัธถูกเรียกว่า เทพมารดร
จดหมายที่เลิฟคราฟท์เขียนถึงวิลลิส คอโนเวอร์ระบุถึงชุบ นิกกูรัธว่าเป็นสิ่งที่ดูคล้ายเมฆอันชั่วร้าย
ในงานของนักประพันธ์อื่นๆ
โรเบิร์ต บลอค ได้เพิ่มถึง ดาร์คยัง ซึ่งเป็นลูกๆของชุบ นิกกูรัธ ว่าเป็นสัตว์ประหลาดสีดำ รูปทรงคล้ายกับต้นไม้ ส่วนที่เป็นหัวประกอบด้วยหนวดระยางมากมายและมีปากซึ่งหยดเมือกสีเขียวออกมา ดาร์คยังมีกลิ่นเหมือนหลุมศพที่ถูกเปิดและมักอยู่ในป่าซึ่งมีลัทธิบูชาชุบ นิกกูรัธ ดาร์คยังจะปรากฏตัวเมื่อเหล่าสาวกทำพิธีเรียกมาเพื่อเป็นตัวแทนของชุบ นิกกูรัธ ตำรา Book of Eibon ระบุว่าพิธีเรียกดาร์คยังนี้ต้องกระทำในคืนเดือนมืดและสังเวยเหยื่อบนแท่นบูชาในป่าลึก ซึ่งดาร์คยังจะกัดกินผู้ที่มิใช่สาวกเพื่อรับการบูชา
วิลาศ น้อมเจริญ
พันจ่าอากาศตรี วิลาศ น้อมเจริญ (ชื่อเล่น: ลาศ; 14 กรกฎาคม พ.ศ. 2505 – 7 มกราคม พ.ศ. 2557) เป็นอดีตผู้รักษาประตูฟุตบอลทีมชาติไทย และเคยเป็นผู้ฝึกสอนผู้รักษาประตูให้แก่ สโมสรราชประชา, สโมสรฟุตบอลจังหวัดตราด และ ฟุตบอลหญิงทีมชาติไทย รวมถึงเคยทำหน้าที่เป็นผู้รักษาประตูให้แก่ สโมสรฟุตบอลการท่าเรือไทย อยู่หลายทศวรรษ
ประวัติ
วิลาศ น้อมเจริญ เป็นชาวจังหวัดฉะเชิงเทรา เกิดวันที่ 14 กรกฎาคม พ.ศ. 2505 ซึ่งก่อนจะมาเล่นฟุตบอลนั้น วิลาศเคยเป็นนักวอลเลย์บอลมาก่อน เริ่มมีชื่อเสียงเมื่อครั้งที่แข่งกีฬาแห่งชาติให้แก่จังหวัดตราด กระทั่งได้ติดทีมชาติชุดใหญ่ และในช่วงประมาณ พ.ศ. 2531 ได้ร่วมทำหน้าที่ให้แก่สโมสรฟุตบอลการท่าเรือไทย
วิลาศ เคยร่วมกับฟุตซอลทีมชาติไทยเข้าแข่งฟุตซอลชิงแชมป์โลก 2000 ที่ประเทศกัวเตมาลา ตลอดจนเคยร่วมสร้างผลงานให้แก่ฟุตบอลชายหาดทีมชาติไทยในการคว้าอันดับ 4 ของการแข่งขันฟุตบอลชายหาดชิงแชมป์โลก 2002 ที่ริโอเดอจาเนโร ประเทศบราซิล
นักบุญเยโรมรำพึงธรรม (การาวัจโจ)
นักบุญเยโรมรำพึงธรรม (Saint Jerome in Meditation) เป็นภาพเขียนสีน้ำมันที่เขียนโดยคาราวัจโจจิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์สำนักสงฆ์ซานตามาเรีย, มอนเซอร์รัตในประเทศอิตาลี
วิลาศ น้อมเจริญ
ประวัติ
วันที่ 7 มกราคม พ.ศ. 2557 วิลาศเสียชีวิตด้วยโรคมะเร็ง ที่โรงพยาบาลศิริราช
ด้านชีวิตส่วนตัว วิลาศมีภรรยาชื่อ สุภาวดี วิเชียรสรรค์ และมีลูกชาย 1 คน
นักบุญเยโรมรำพึงธรรม (การาวัจโจ)
จิตรกรรม “นักบุญเยโรมรำพึงธรรม” เขียนราว ค.ศ. 1605 นักบุญเจอโรมผู้ปฏิบัติตัวเป็นฤๅษีเป็นหนึ่งในคริสต์ศาสนปราชญ์และเป็นผู้รับผิดชอบในการแปลพระคัมภีร์ไบเบิลมาเป็นภาษาละติน (คัมภีร์ไบเบิลภาษาละติน (Vulgate)) และเป็นนักบุญที่นิยมกันในสมัยของคาราวัจโจ และคาราวัจโจเองก็เขียนภาพนักบุญเจอโรมถึงแปดภาพแต่เหลืออยู่เพียงสามภาพ แต่สาเหตุที่วาดไม่เป็นที่ทราบว่าเป็นการเลือกหัวข้อเองหรือผู้อุปถัมภ์เป็นผู้เลือก แต่เป็นหัวข้อการวาดที่ทำให้คาราวัจโจได้เรียนรู้ถึงการวาดภาพผู้มีอายุ - ของผิวหนังที่ผ่านจากวัยหนุ่มไปเป็นผิวหนังที่เหี่ยวย่น ในภาพนี้นักบุญเจอโรมพิเคราะห์หัวกะโหลกซึ่งเป็นสัญลักษณ์อย่างหนึ่งของท่าน ซึ่งเป็นสัญลักษณ์ของความตายที่จะมาถึงอย่างเลี่ยงไม่ได้ และความไร้สาระของวัตถุทางโลก
ภาพเขียนอาจจะมาจากงานสะสมของวินเชนโซ จุสตินิอานินายธนาคารผู้อุปถัมภ์ของคาราวัจโจและพี่คาร์ดินัลเบเนเดตโต เบเนเดตโตสะสมงานหลายชิ้นของคาราวัจโจที่รวมทั้งภาพนักบุญเจอโรมที่มีขนาดเดียวกับภาพนี้ที่อยู่ในรายชื่องานสะสมของจุสตินิอานิในปี ค.ศ. 1638
ปีเตอร์ รอบบ์นักเขียนชีวประวัติของคาราวัจโจชี้ให้เห็นอารมณ์คำนึงครุ่นคิดของภาพนี้คล้ายกับภาพ“นักบุญจอห์นแบ็พทิสต์” ที่ปัจจุบันตั้งแสดงอยู่ที่พิพิธภัณฑ์ศิลปะเนลสัน-อัทคินส์ที่เมืองแคนซัส ซิตี้ในสหรัฐอเมริกาที่เขียนในระยะเวลาไล่เลี่ยกัน
ซูเปอร์ซิกเวิลด์บ็อกซิ่งคลาสสิก
ซูเปอร์ซิกเวิลด์บ็อกซิ่งคลาสสิก (Super Six World Boxing Classic) เป็นชื่อรายการแข่งขันชกมวยสากลอาชีพในรุ่นมิดเดิลเวท (160 ปอนด์) และซูเปอร์มิดเดิลเวท (168 ปอนด์) ของนักมวยในรุ่นพิกัดนี้ทั้งหมด 6 คน โดยผู้ชนะได้จะตำแหน่งแชมป์โลกในรุ่นซูเปอร์มิดเดิลเวทของสถาบันสภามวยโลก (WBC) และสมาคมมวยโลก (WBA) พร้อมกันทีเดียวเลย 2 สถาบัน
กติกา
นักมวยแต่ละคนจะต้องชกในรอบแรก คนละ 3 ไฟท์ ผู้ชนะในแต่ละไฟท์ จะมี 2 คะแนน และหากสามารถชนะน็อกจะได้ 3 คะแนน ส่วนเสมอได้ 1 คะแนน ผู้ที่มีคะแนนดีสุด 4 คน จะผ่านเข้ารอบรองชนะเลิศต่อไป โดยผู้ที่ได้คะแนนดีที่สุดจะพบกับผู้ที่อยู่ในอันดับ 4 และผู้ที่อยู่ในอันดับ 2 จะพบกับอันดับ 3 และผู้ชนะของแต่ละคู่จะโคจรมาพบกันในรอบชิงชนะเลิศ ที่จะมีขึ้นในปี ค.ศ. 2011
โดยเริ่มชกคู่แรกขึ้นในวันที่ 19 ตุลาคม ค.ศ. 2009
หมายเหตุ: เจอร์เมน เทย์เลอร์ หลังจากชกไฟท์แรกแพ้น็อกต่อ อาเธอร์ อับราฮัม ก็ได้ขอถอนตัวออกไป ทางผู้จัดการแข่งขันจึงให้ อลัน กรีน นักมวยชาวอเมริกันเช่นเดียวกันมาชกแทน และต่อมา มิกเกล เคสเลอร์ และอังเดร เดอเรลล์ ก็ได้ขอถอนตัวไปอีก ซึ่งจากการถอนตัวของเดอเรลล์ทำให้ อังเดร วอร์ด เพิ่มสถิติและเพิ่มคะแนนขึ้น
คริสตจักรออร์ทอดอกซ์แห่งยูเครน
คริสตจักรออร์ทอดอกซ์แห่งยูเครน (Orthodox Church of Ukraine, Православна церква України; OCU) เป็นคริสตจักรหนึ่งของอีสเทิร์นออร์ทอดอกซ์ที่มีการยอมรับสถานะออโทเซฟาลีโดยบางคริสตจักร และมีอาณาเขตหลักคือประเทศยูเครน ข้อมูลจากเดือนธันวาคม 2019 ระบุจำนวนสังฆมณฑลทั้งหมดภายใต้ OCU อยู๋ที่ 44 สังฆมณฑล
การจัดตั้งและการยอมรับสถานะออโทเซฟาลีของ OCU โดยคริสตจักรออร์ทอดอกซ์ออโทเซฟาลีอื่นได้รับการตอต้านและมีความพยายามจะกดให้คริสตจักรอยู่ภายใต้คริสตจักรออร์ทอดอกซ์รัสเซีย (อัครบิดรมอสโก) และรัฐบาลรัสเซีย
ราฟาเอล ตอร์เรส
ราฟาเอล ตอร์เรส (Rafael Torres) นักมวยสากลชาวโดมินิกัน เกิดเมื่อ 17 เมษายน พ.ศ. 2509 ที่เมืองซานเตียโกเดโลสกาบาเยโรส (Santiago de los Caballeros) สาธารณรัฐโดมินิกัน สถิติการชก 25 ครั้ง ชนะ 16 (น็อก 3) แพ้ 9
นัดกับนัด
นัดกับนัด เป็นละครซิตคอมทางโมเดิร์นไนน์ทีวี ทุกวันอาทิตย์ ออกอากาศเวลา 17.00 น. - 18.00 น. สร้างโดย เอ็กแซ็กท์-ซีเนริโอ กำกับการแสดงโดย จิรศักดิ์ โย้จิ้ว ออกอากาศตอนแรกเมื่อวันที่ 7 มกราคม พ.ศ. 2550 ในชื่อตอน สวัสดีปีใหม่
และตั้งแต่วันที่ 3 มกราคม 2558 เป็นต้นไป เปลี่ยนวัน-เวลาออกอากาศเป็นทุกวันเสาร์ เวลา 18.00 - 19.00 น. โดยออกอากาศแทนละครซิตคอม ลูกพี่ลูกน้อง ของทุกวัน แต่มาออกอากาศช้ากว่าปกติประมาณ 15 นาทีในเวลา 18.15 น. โดยจะออกอากาศหลังจากจบการรับสัญญาณการออกอากาศของ คณะรักษาความสงบแห่งชาติ (คสช.) ให้สื่อวิทยุ สื่อโทรทัศน์และโทรทัศน์ดาวเทียมทุกสถานี ออกอากาศรายการพิเศษ "เดินหน้า ประเทศไทย (Thailand Moves Forward)" พร้อมกันทุกสถานีและให้ใช้สัญญาณของสถานีวิทยุโทรทัศน์กองทัพบกออกอากาศไปจนกว่าจะได้รับคำสั่งเปลี่ยนแปลง)
รายชื่อนักแสดงหลัก
ในอดีตวัยเด็กของจียอน พ่อกับแม่ของเธอหย่ากันตั้งแต่อายุ 10 ขวบ เธอเกิดที่ไทย เพราะเธออาศัยอยู่ในบ้านของคุณยาย (จังหวัดภูเก็ต) โดยจังหวัดภูเก็ตนั้นเธอกับครอบครัวอาศัยตั้งแต่เธอแบเบาะจนอายุ 5 ขวบ แล้วต่อมาก็ย้ายไปอยู่ที่เชียงใหม่ ซึ่งเป็นบ้านที่คุณทวดของเธออาศัย จากนั้นพ่อของเธอกับลูกน้องพาเธอย้ายไปอยู่ที่เกาหลีทางแม่เพ็ญก็เสียใจหนักมากจนกลายเป็นแม่ม่ายผัวทิ้ง พอเธอโตขึ้นมาก็มาตามหาแม่ที่ไทยแต่ยังไม่หาเจอมาจนทุกวันนี้ กับอาลัยอาวรณ์แม่มากที่สุด จนตามหาเท่าไหร่ก็ไม่เจอสักที
ในตอนอวสาน ตนถูกนัดเท่ห์บอกเลิกจนนัดเท่ห์ถูกจุนซาต่อยแล้วตนกับจุนซาบอกลาทุกคนและกลับเกาหลีอีกครั้งเพื่อไปแต่งงานจนสุดท้ายตนท้องเป็นปริศนาและไม่รู้ว่าเป็นลูกของใคร พอไปตรวจดีเอ็นเอแล้วว่าลูกในท้องเป็นผู้ชายและเป็นลูกของนัดเท่ห์ชื่อไนซ์ และลูกสาวคนเล็กชื่อนิว
ตัวละครที่ไม่ได้ปรากฏตัวแล้ว
เป็นเสี่ยเพื่อเอาผิด แต่อาจารย์ป้ามาก่อเรื่องจนแผนแตก จนลุงหมายบอกนัดหล่อว่าปล่อยลุงนุ้ยไปให้โดนหลอก เพราะห้ามกับเตือนแล้วไม่ฟังให้โดนกับตัว พอลุงนุ้ยโดนกับตัวจริงก็เมาเพ้อจนเป็นบ้า แล้วจากนั้นคุณโรสกลับมาอีกครั้งโดยจะแต่งงานกับลุงนุ้ย แต่ผัวกับลูกที่คุณโรสทิ้งมานั้นตามมาหาตัวโรส นัตหล่อกับลุงหมายพยายามบอกลุงนุ้ย คุณโรสก็บอกว่าโสด แล้วผัวกับลูกมาแฉในงานแต่ง ซึ่งผัวนำทะเบียนสมรสมาเป็นหลักฐานกับต่อว่าคุณโรสที่ทิ้งผัวตอนธุรกิจล้มละลายไปว่า ผัวนั้นไม่โกรธแต่โกรธที่คุณโรสทิ้งลูกตัวเองได้ลง จนคุณโรสโดนผัวต่อว่ากับพากลับบ้านในงานแต่ง จนลูกมาเห็นใจ แล้วคุณโรสเสียใจกับสำนึกผิดจนงานแต่งล่ม แล้วคุณโรสก็กลับไป
การออกอากาศซ้ำ
เนื่องจากในปี พ.ศ. 2554 เกิดอุทกภัยครั้งใหญ่ สถานที่ถ่ายทำละครนัดกับนัด ได้รับผลกระทบ ทำให้ไม่สามารถถ่ายทำละครได้ ทางบริษัทจึงได้นำตอนเก่ามาออกอากาศซ้ำ (ระหว่างวันที่ 4 ธันวาคม 2554 - 8 มกราคม 2555)
เลสเซอร์แอนทิลลีส
เลสเซอร์แอนทิลลีส (Lesser Antilles) เป็นหมู่เกาะที่เป็นส่วนหนึ่งของหมู่เกาะเวสต์อินดีส ประกอบด้วยเกาะต่าง ๆ เรียงรายเป็นวงโค้งจากดินแดนเปอร์โตริโกไปทางฝั่งตะวันออกเฉียงเหนือของทวีปอเมริกาใต้ และหมู่เกาะทางตอนเหนือของประเทศเวเนซุเอลา รวมทั้งหมู่เกาะเวอร์จิน หมู่เกาะลีเวิร์ด หมู่เกาะวินด์เวิร์ด และเนเธอร์แลนด์แอนทิลลีส ส่วนใหญ่ของประเทศบาร์เบโดสและประเทศตรินิแดดและโตเบโก
अँटिल्स
หอพระแก้ว
หอพระแก้ว (ຫໍພຣະແກ້ວ) เคยเป็นวัดในเวียงจันทน์ ประเทศลาว ตั้งอยู่ริมถนนเซดถาทิราด ทางตะวันตกเฉียงใต้ของวัดสีสะเกด สร้างขึ้นใน พ.ศ. 2108 เพื่อประดิษฐานพระพุทธมหามณีรัตนปฏิมากร (พระแก้วมรกต) แต่สร้างใหม่หลายครั้ง ปัจจุบันข้างในเป็นพิพิธภัณฑ์ศิลปะทางศาสนาและร้านค้าขนาดเล็ก
ประวัติ
หอพระแก้วสร้างขึ้นใน พ.ศ. 2108–2109 ตามพระราชกระแสรับสั่งของสมเด็จพระไชยเชษฐาธิราชหลังย้ายเมืองหลวงจากหลวงพระบางมายังเวียงจันทน์ วัดนี้สร้างในเขตพระราชฐาน เพื่อประดิษฐานพระแก้วมรกตที่สมเด็จพระไชยเชษฐาธิราชอัญเชิญจากนครเชียงใหม่ เมืองหลวงของอาณาจักรล้านนา มายังหลวงพระบาง เนื่องจากวัดนี้เป็นสถานที่ส่วนพระองค์ จึงไม่มีพระสงฆ์จำวัด พระแก้วมรกตประดิษฐานที่วัดนี้เป็นเวลากว่า 200 ปี จนกระทั่ง พ.ศ. 2322 นครเวียงจันทน์ถูกกองทัพสยามที่นำโดยเจ้าพระยาจักรี (ผู้ก่อตั้งราชวงศ์จักรีแห่งประเทศไทย) ตีแตก กองทัพสยามอัญเชิญพระแก้วมรกตไปกรุงธนบุรีและวัดถูกทำลาย ปัจจุบัน พระพุทธรูปนี้ประดิษฐานที่วัดพระศรีรัตนศาสดาราม กรุงเทพมหานคร และถือเป็นสิ่งปกป้องคุ้มครองประเทศไทย
พัก คย็อง-โม
พัก คย็อง-โม (박경모; Park Kyung-Mo; 15 สิงหาคม ค.ศ. 1975 – ) เป็นนักยิงธนูโอลิมปิกจากประเทศเกาหลีใต้ และปัจจุบันเป็นผู้ฝึกสอนยิงธนูให้แก่ทีมกงจู จังหวัดชุงช็องใต้
โอลิมปิกฤดูร้อน 2004
พักเข้าแข่งขันให้แก่ทีมชาติเกาหลีในโอลิมปิกฤดูร้อน 2004 รายการยิงธนูบุคคลชาย โดยเขาได้ชนะในรอบแพ้คัดออกสามรอบแรกและเข้าสู่รอบควอเตอร์ไฟนอล ในรอบนี้เอง ที่เขาได้พบกับ ทิม คัดดิฮี จากประเทศออสเตรเลีย ซึ่งพักเป็นฝ่ายแพ้และพลาดรางวัลเหรียญทองแดงในท้ายที่สุดด้วยคะแนน 112-111 ของแมตช์การแข่งขันที่ 12 พักได้รับการจัดอันดับรวมที่อันดับห้าและเป็นผู้ครองสถิติยิงธนู 18 แมตช์ที่ 70 เมตร เขายิงได้ 173 คะแนน จากสถิติที่อาจเป็นได้ถึง 180 คะแนน เขายังเป็นนักกีฬาชาวเกาหลีที่ได้รับเหรียญทองจากรายการยิงธนูทีมชายในโอลิมปิกฤดูร้อน 2004 ด้วยเช่นกัน
โอลิมปิกฤดูร้อน 2008
ในโอลิมปิกฤดูร้อน 2008 ที่กรุงปักกิ่ง พักจบรอบการจัดอันดับของเขาที่ 676 คะแนน โดยทำคะแนนตามหลัง ควน เรเน เซร์ราโน อยู่สามคะแนน ซึ่งเขาอยู่ในอันดับสี่ในรอบดังกล่าว และในการแข่งขันรอบน็อคเอาท์เขาได้พบกับ ลูอิส เตรนินี ซึ่งเป็นนักยิงธนูชาวบราซิลในรอบแรกและสามารถเป็นฝ่ายชนะที่ 116-99 คะแนน ในรอบที่สอง พักได้พบกับคู่แข่งที่แข็งแกร่งมากอย่าง เกา เจิ้งเหว่ย โดยทำคะแนนได้ 111-110 คะแนน และผ่านเข้าไปพบกับ ราฟัล โอโบรโวลสกี โดยทำคะแนนได้ 113-105 คะแนนในรอบที่สาม โดยพักสามารถเข้าสู่รอบควอเตอร์ไฟนอลที่ซึ่งเขาและ ควน การ์โลส สตีเบนส์ ทำคะแนนเสมอกันที่ 108 แต้มและจำเป็นต้องต่อรอบพิเศษออกไป ในรอบนี้เองที่พักทำได้ 19 คะแนนในขณะที่สตีเบนส์ทำได้ 17 คะแนน ส่งผลให้พักเข้าสู่รอบเซมิไฟนอล ที่ซึ่งเขาได้พบกับผู้ชนะในรอบจัดอันดับที่แข็งแกร่งกว่าอย่างเซร์ราโน และในรอบไฟนอลเขาเป็นฝ่ายแพ้ต่อ วิคเตอร์ รูเบน อย่างเฉียดฉิวในการชิงเหรียญทอง โดยได้รับเหรียญเงินในท้ายที่สุดจากผลการแข่งขันที่ 113-112 คะแนน
เขายังเข้าแข่งขันในรายการประเภททีมร่วมกับ อี ชังฮวาน และ อิม ดงฮยอน โดยเขาทำคะแนนในรอบจัดอันดับที่ 676 คะแนนร่วมกับ 670 คะแนนจากอิมและ 669 คะแนนจากอี ส่งผลให้ทีมเกาหลีอยู่ในอันดับแรกหลังเสร็จสิ้นรอบจัดอันดับ และสามารถฝ่าเข้าสู่รอบควอเตอร์ไฟนอล โดยทำคะแนนเฉือนทีมโปแลนด์ที่ 224-222 คะแนน และในรอบเซมิไฟนอลพวกเขาสามารถชนะทีมเจ้าภาพอย่างประเทศจีนด้วยคะแนน 221-218 และได้พบกับอิตาลีในรอบไฟนอล แต่แล้วเกาหลีก็เป็นฝ่ายครองชัยของรายการที่คะแนน 227-225
การทัพหมู่เกาะโซโลมอน
การทัพหมู่เกาะโซโลมอน เป็นการทัพหลักของสงครามมหาสมุทรแปซิฟิกในสงครามโลกครั้งที่สอง การทัพเริ่มต้นขึ้นเมื่อญี่ปุ่นยกพลขึ้นบกและยึดครองดินแดนหลายแห่งในหมู่เกาะโซโลมอนบริเตนและเกาะบัวเกนวิลล์ (Bougainville) ในดินแดนแห่งนิวกินีระหว่าง 6 เดือนแรกของปี ค.ศ. 1942 ญี่ปุ่นได้ยึดพื้นที่หลายส่วนและเริ่มสร้างท่าเรือและสนามบินหลายแห่งเพื่อใช้ป้องกันแนวด้านข้างของการบุกโจมตีในนิวกินี การสร้างแนวปลอดภัยสำหรับฐานทัพหลักของญี่ปุ่นอยู่ที่ราบวล (Rabaul) ในนิวบริเตน (New Britain) และเป็นฐานทัพที่จัดเตรียมเพื่อหยุดเส้นทางลำเลียงเสบียงระหว่างมหาอำนาจฝ่ายสัมพันธมิตรคือสหรัฐอเมริกา ออสเตรเลีย และ นิวซีแลนด์
ในการทัพนี้เป็นการต่อสู้ทั้งบนแผ่นดิน ในทะเล และกลางอากาศ สัมพันธมิตรยัดเยียดความเสียหายที่ไม่สามารถทดแทนได้ในด้านสินทรัพย์ทางทหารให้กับญี่ปุ่น สัมพันธมิตรยึดบางส่วนของหมู่เกาะโซโลมอนกลับคืนมาได้ (แม้ว่าจะมีการต่อต้านในเวลาต่อมาจนกระทั่งสงครามสิ้นสุด) และสามารถแบ่งแยกและโดดเดี่ยวญี่ปุ่นบางต่ำแหน่งซึ่งได้ตัดผ่าน การทัพหมู่เกาะโซโลมอนได้มาบรรจบกับการนิวกินี
ยาระงับอาการทางจิต
ยาระงับอาการทางจิต (Antipsychotic หรือ Neuroleptic) หรือ ยากล่อมประสาทหลัก (Major tranquilizer) เป็นยาประเภทหนึ่งที่ใช้รักษาโรคจิต (ได้แก่อาการหลงผิด, ประสาทหลอน, อาการจิตหวาดระแวง หรือ ความผิดปรกติในความคิด) โดยเฉพาะโรคจิตเภทและโรคอารมณ์สองขั้ว อย่างไรก็ตาม มีการใช้ยานี้เพื่อรักษาโรคอื่นๆที่ไม่ใช่โรคจิตเช่นกัน การใช้ยาประเภทนี้ติดต่อกันในระยะยาวอาจก่อให้เกิดผลข้างเคียงอันได้แก่ การเคลื่อนไหวนอกอำนาจจิตใจ, เต้านมโต, และโรคอ้วนลงพุง ผู้สูงอายุมีแนวโน้มที่จะเกิดภาวะสมองเสื่อมจากการใช้ยาประเภทนี้
การใช้งานทางการแพทย์
ยาระงับอาการทางจิตถูกใช้งานเพื่อรักษาอาการต่อไปนี้มากที่สุด:
ศิริจันทร์ ทองประเสริฐ
ศาสตราจารย์กิตติคุณ ศิริจันทร์ ทองประเสริฐ หรือ ดร.ศิริจันทร์ ทองประเสริฐ เกิด 19 พฤศจิกายน พ.ศ. 2493 ถึงแก่อนิจกรรม 27 ธันวาคม พ.ศ. 2556 เป็นผู้ทรงคุณวุฒิด้านวิศวกรรมอุตสาหการ สำเร็จการศึกษาดุษฐีบัณฑิต สาขาวิศวกรรมอุตสาหการ จาก Texus Tech University ประเทศสหรัฐอเมริกา เป็นอาจารย์ภาควิชาวิศวกรรมอุตสาหการ คณะวิศวกรรมศาสตร์ จุฬาลงกรณ์มหาวิทยาลัย มีผลงานการแต่งและเรียบเรียงตำราที่เป็นประโยชน์อย่างมากต่อวงการ วิศวกรรมอุตสาหการ
เหวิน เสฺว่เอ๋อร์
ชื่ออังกฤษ Candy Cheung เป็นนักแสดงหญิงชาวฮ่องกง ที่มีชื่อเสียงโด่งดังและได้รับความนิยมเป็นอย่างสูง ในยุค 70s~80s
ไทยลีก 2 ฤดูกาล 2562
ไทยลีก 2 ฤดูกาล 2562 เป็นการแข่งขันฤดูกาลที่ 22 ของไทยลีก 2 หรือเอ็ม-150 เดอะแชมเปียนชิป ตามชื่อของผู้สนับสนุนคือโอสถสภา ซึ่งเป็นการแข่งขันฟุตบอลลีกระดับสองของประเทศไทย โดยจะมีสโมสรที่เข้าร่วมการแข่งขันทั้งหมด 18 สโมสร แข่งขันแบบพบกันหมดในระบบเหย้า-เยือน สโมสรที่ได้ 3 อันดับแรกจะได้สิทธิเลื่อนชั้นสู่ไทยลีกในฤดูกาลถัดไป ในขณะที่สโมสรที่ได้ 3 อันดับสุดท้ายจะต้องตกชั้นลงไปแข่งขันในไทยลีก 3 ในฤดูกาลถัดไป โดยการแข่งขันนัดแรกมีขึ้นเมื่อวันที่ 9 กุมภาพันธ์ พ.ศ. 2562
ตกชั้นจากไทยลีก
สมาคมฟุตบอลแห่งประเทศไทยได้ประกาศลดจำนวนสโมสรในไทยลีกจากเดิมที่มี 18 สโมสรลงเหลือ 16 สโมสรในฤดูกาล 2562 ทำให้มีสโมสรที่ตกชั้นจากไทยลีกในฤดูกาล 2561 จำนวน 5 สโมสร แตกต่างจากปีที่ผ่านมาซึ่งจะตกชั้นเพียง 3 สโมสร
ในการแข่งขันนัดที่ 28 แอร์ฟอร์ซ ยูไนเต็ดซึ่งทำผลงานได้ไม่ดีนักโดยชนะเพียง 3 นัดและเสมอ 4 นัด เก็บคะแนนได้เพียง 13 คะแนนและอยู่ในอันดับสุดท้ายกว่าหลายสัปดาห์ต้องไปเยือนชลบุรี โดยในครึ่งแรกนั้นแอร์ฟอร์ซออกนำได้ก่อน 0–1 จากประตูในช่วงทดเวลาบาดเจ็บ อย่างไรก็ตาม ในครึ่งหลังชลบุรีทำประตูคืนได้ 2 ประตูและพลิกกลับมาเป็นฝ่ายชนะ 2 ประตูต่อ 1 ส่งผลทำให้แอร์ฟอร์ซ ยูไนเต็ดต้องตกชั้นลงไปแข่งขันในไทยลีก 2 เป็นทีมแรก เจ็ดวันหลังจากนั้น อุบล ยูเอ็มที ยูไนเต็ดซึ่งอยู่อันดับรองสุดท้ายกลายเป็นทีมที่สองที่ต้องตกชั้นหลังจากทำได้เพียงบุกไปเสมอกับสุพรรณบุรี 2–2 ในการแข่งขันนัดที่ 30 ในสัปดาห์ต่อมา ราชนาวีก็ตกชั้นตามลงไปเป็นทีมที่สามหลังจากบุกไปเยือนเชียงราย ยูไนเต็ด โดยได้ประตูออกนำก่อนถึงสองครั้งแต่ถูกเชียงรายตีเสมอได้ทั้งสองครั้ง ทำให้ทำได้เพียงเสมอ 2–2 เท่านั้น
ในการแข่งขันนัดที่ 33 หรือนัดรองสุดท้าย โปลิศ เทโรต้องบุกไปเยือนราชนาวีซึ่งตกชั้นไปแล้วที่สนามกีฬากองทัพเรือ กม. 5 โดยโปลิศ เทโรได้ประตูขึ้นนำก่อน 0–1 จากกฤษพรหม บุญสาร แต่ก็ถูกยิงแซงจนพ่ายแพ้ไป 4–2 ทำให้โปลิศ เทโรตกชั้นเป็นครั้งแรกของประวัติศาสตร์สโมสร
และในการแข่งขันนัดสุดท้ายของฤดูกาล บางกอกกล๊าสเปิดสนามลีโอสเตเดียมพบกับนครราชสีมา มาสด้า โดยเจ้าบ้านได้ประตูขึ้นนำก่อน 1–0 แต่ก็ถูกทีมเยือนอย่างนครราชสีมายิงแซง 1–2 ในช่วงก่อนจบครึ่งแรก และในครึ่งหลังไม่มีการทำประตูเพิ่ม ทำให้บางกอกกล๊าสพ่ายแพ้ในบ้าน ขณะที่การแข่งขันของทีมลุ้นหนีตกชั้นอีกสองทีม ได้แก่ สุโขทัย และชัยนาท ฮอร์นบิล ต่างคว้าชัยชนะเหนือแอร์ฟอร์ซ ยูไนเต็ด และสุพรรณบุรีตามลำดับ ทำให้ชัยนาทและบางกอกกล๊าสมีคะแนนเท่ากันที่ 42 คะแนน แต่ชัยนาทมีสถิติการพบกันที่ดีกว่า (เลกแรกชัยนาทบุกไปชนะบางกอกกล๊าส 5–2 และเลกสอง ชัยนาทเปิดบ้านเสมอ 1–1 ชัยนาทเก็บได้ 4 คะแนน บางกอกกล๊าสเก็บได้ 1 คะแนน) ทำให้บางกอกกล๊าสกลายเป็นทีมสุดท้ายที่ต้องตกชั้น และเป็นการตกชั้นครั้งแรกของสโมสรนับตั้งแต่ซื้อกิจการสโมสรธนาคารกรุงไทยเมื่อปี 2552
ทีมที่ตกชั้นสู่ไทยลีก 2
เลื่อนชั้นจากไทยลีก 3
สโมสรที่ชนะเลิศจากแต่ละโซน (ตอนบนและตอนล่างของประเทศ) จะได้สิทธิเลื่อนชั้นสู่ไทยลีก 2 โดยอัตโนมัติ ในขณะที่สโมสรรองชนะเลิศจากทั้งสองโซนจะต้องแข่งขันในรอบเพลย์ออฟเพื่อหาสโมสรที่ 3 ที่จะได้สิทธิเลื่อนชั้นสู่ไทยลีก 2
ในการแข่งขันสัปดาห์ที่ 25 ของโซนบน เจแอล เชียงใหม่ ยูไนเต็ด ซึ่งนำเป็นจ่าฝูงบุกไปชนะนาวิกโยธิน ยูเรก้า 1–3 ในขณะที่อยุธยา ยูไนเต็ดซึ่งอยู่ในอันดับที่สองและมีโอกาสแซงได้นั้นบุกไปแพ้บางกอก 2–1 ส่งผลทำให้เชียงใหม่ทำคะแนนทิ้งห่างอยุธยา ยูไนเต็ด 5 คะแนนในขณะที่เหลือการแข่งขันเพียงนัดเดียว ได้ครองตำแหน่งชนะเลิศตอนบนของประเทศและได้สิทธิเลื่อนชั้นสู่ไทยลีก 2 เป็นทีมแรก ส่วนอยุธยา ยูไนเต็ดซึ่งยังคงมีคะแนนนำลำพูน วอร์ริเออร์อยู่ 4 คะแนนก็ได้ครองตำแหน่งรองชนะเลิศและได้สิทธิเข้าแข่งขันรอบเพลย์ออฟกับรองชนะเลิศจากโซนล่างของประเทศต่อไป
ในโซนล่าง แม้ก่อนเริ่มการแข่งขันนัดสุดท้ายแต่คะแนนของ 3 อันดับแรกยังไม่ทิ้งห่างกันมากนัก โดยศุลกากร ยูไนเต็ดมีอยู่ 51 คะแนน ตรังมีอยู่ 49 คะแนน และนรา ยูไนเต็ดมีอยู่ 47 คะแนน ในสัปดาห์สุดท้าย ศุลกากร ยูไนเต็ดบุกไปเอาชนะสีหมอกได้ 3–5 เช่นเดียวกับนรา ยูไนเต็ดที่บุกไปชนะดับบลิวยู นครศรี ยูไนเต็ด 1–3 อย่างไรก็ตาม ตรังกลับทำได้เพียงเสมอทหารบก 1–1 ส่งผลทำให้ศุลกากร ยูไนเต็ดมี 54 คะแนน ทิ้งห่างตรังและนรา ยูไนเต็ดที่มี 50 คะแนนเท่ากันและได้สิทธิเลื่อนชั้นสู่ไทยลีก 2 แน่นอนในฐานะแชมป์ตอนล่าง ส่วนตรังและนรา ยูไนเต็ดต้องตัดสินอันดับสองด้วยผลการแข่งขันตัวต่อตัว โดยนรา ยูไนเต็ดชนะได้ในเลกแรก 3–0 ในขณะที่ตรังเสมอกับนรา ยูไนเต็ด 1–1 ในเลกที่สอง ทำให้ผลตัวต่อตัวของนรา ยูไนเต็ดดีกว่าและได้อันดับที่สอง ได้สิทธิไปแข่งขันเพลย์ออฟกับอยุธยา ยูไนเต็ดเพื่อเลื่อนชั้นต่อไป
ในรอบเพลย์ออฟนัดแรกที่สนามกีฬา อบจ. นราธิวาส ทั้งสองทีมเสมอกัน 1–1 หลังจากอานนท์ บุษผาทำประตูให้อยุธยา ยูไนเต็ดขึ้นนำก่อนที่อาหามะรอซูล ดือเระจะทำประตูตีเสมอได้ในช่วงทดเวลาบาดเจ็บของครึ่งหลัง และในนัดที่สองที่สนามกีฬากลางจังหวัดพระนครศรีอยุธยา อานนท์ บุษผาคนเดิมก็ทำประตูให้อยุธยา ยูไนเต็ดเอาชนะไปได้ 1–0 ทำให้อยุธยา ยูไนเต็ดได้เลื่อนชั้นสู่ไทยลีก 2 เป็นทีมที่สาม
ทีมที่ได้เลื่อนชั้นสู่ไทยลีก 2
เลื่อนชั้นสู่ไทยลีก
สโมสรที่อยู่ใน 3 อันดับแรกของฤดูกาล 2561 จะได้สิทธิเลื่อนชั้นสู่ไทยลีก ซึ่งกว่าจะได้ทีมแรกที่เลื่อนชั้นสู่ไทยลีกต้องรอถึงการแข่งขันนัดรองสุดท้าย โดยในวันที่ 22 กันยายน พีทีที ระยองเป็นทีมแรกที่ได้เลื่อนชั้นสู่ไทยลีกหลังจากบุกไปเสมอกับเชียงใหม่ 1–1 โดยเป็นการกลับมาสู่ลีกสูงสุดของไทยหลังจากตกชั้นในฤดูกาล 2557 โดยพีทีที ระยองที่ทำคะแนนทิ้งห่างคู่แข่งพลาดโอกาสฉลองเลื่อนชั้นในบ้านในนัดก่อนหน้านี้หลังจากพลาดแพ้อ่างทองซึ่งกำลังหนีตกชั้น 1–3 และในวันต่อมา ตราดซึ่งบุกไปชนะระยอง ก่อนหน้านี้ก็เป็นทีมที่สองที่ได้เลื่อนชั้นหลังจากผลการแข่งขันในวันต่อมาเป็นใจ โดยขอนแก่นซึ่งกำลังแย่งโอกาสเลื่อนชั้นพลาดไปแพ้ไทยฮอนด้าและยังต้องแข่งขันกับเชียงใหม่ซึ่งก็มีโอกาสเลื่อนชั้นเช่นกันในนัดต่อมา และในสัปดาห์สุดท้าย ขอนแก่นและเชียงใหม่ซึ่งเป็นสองทีมสุดท้ายที่มีโอกาสเลื่อนชั้นต้องมาแข่งขันกันเอง โดยขอนแก่นเป็นฝ่ายออกนำก่อน 1–0 ก่อนจะถูกเชียงใหม่ทำประตูขึ้นนำแซงเป็น 1–2 ในอีกไม่ถึงสิบนาทีต่อมา การแข่งขันจบลงด้วยผลเสมอ 2–2 ทำให้เชียงใหม่เป็นทีมที่สามที่ได้เลื่อนชั้นสู่ไทยลีก
ทีมที่ได้เลื่อนชั้นสู่ไทยลีก
ตกชั้นสู่ไทยลีก 3
เนื่องจากจัมปาศรี ยูไนเต็ดซึ่งซื้อสิทธิการทำทีมจากซุปเปอร์พาวเวอร์ สมุทรปราการที่ตกชั้นจากไทยลีกในฤดูกาลก่อนหน้าไม่ผ่านคลับไลเซนซิง ส่งผลให้ในฤดูกาล 2561 ไทยลีก 2 มีเพียง 15 ทีม สมาคมฟุตบอลแห่งประเทศไทยจึงประกาศให้มีทีมตกชั้นจากไทยลีก 2 ในฤดูกาล 2561 เพียง 2 ทีม
ในการแข่งขันนัดรองสุดท้าย อ่างทองซึ่งอยู่อันดับสุดท้ายเปิดบ้านพบกับศรีสะเกษ โดยทำได้เพียงเสมอกัน 0–0 ส่งผลทำให้อ่างทองตกชั้นไปแข่งขันในไทยลีก 3 เป็นทีมแรก ในการแข่งขันนัดสุดท้าย กระบี่กลายเป็นอีกหนึ่งทีมที่ต้องตกชั้นหลังจากบุกไปแพ้อุดรธานีด้วยผลประตู 4–2
ทีมที่ตกชั้นสู่ไทยลีก 3
สโมสร
ทีมที่เข้าแข่งขันในฤดูกาลนี้มีทั้งหมด 18 ทีม โดยมีทีมที่ยังคงอยู่ในไทยลีก 2 จากฤดูกาลที่แล้วจำนวน 10 ทีม ทีมที่ตกชั้นลงมาจากไทยลีกจำนวน 5 ทีม และทีมที่เลื่อนชั้นขึ้นมาจากไทยลีก 3 จำนวน 3 ทีม
สถิติผู้ชม
สถิติจำนวนผู้เข้าชมการแข่งขันในนัดที่แต่ละสโมสรเป็นทีมเหย้า
โลสอันตรักซ์
รากศัพท์
ชื่อของกลุ่มได้รับแรงบันดาลใจจากโรคแอนแทรกซ์ อย่างไรก็ตาม ฝ่ายบริหารของรัฐซีนาโลอาไม่เคยยอมรับการมีอยู่ของกลุ่มอย่างเป็นทางการ
ประวัติ
โลสอันตรักซ์ดำเนินงานในฐานะกองกำลังรักษาความปลอดภัยของ อิสมาเอล เอลมาโย ซัมบาดา เจ้าพ่อยาเสพติด ผู้นำแก๊งค้ายาซินาโลอาพร้อมทั้งโฆอากิน เอล ชาโป กุซมัน (ตอนนี้ถูกจับแล้ว) คดีฆาตกรรมหลายคดีเชื่อว่ามาจากแก๊งดังกล่าว ซึ่งนำโดยผู้ค้ายาชื่อโรดริโก อาเรชิกา กัมโบอา (เอลชิโนอันตรักซ์) ที่ขณะนี้อยู่ภายใต้การคุมขังของสหรัฐ และผู้ช่วยมือขวาของเขาชื่อเฆซุส เปญญา (เอล 20) ซึ่งเปญาได้หลบหนีออกจากคุกในรัฐซีนาโลอาเมื่อวันที่ 16 มีนาคม ค.ศ. 2017 กับผู้ต้องสงสัยอีกสี่คน รวมถึงสมาชิกที่ถูกกล่าวหาของโลสอันตรักซ์อย่างราฟาเอล กวาดาลูเป เฟลิกซ์ นูเญซ (นามแฝง "ชังกิโตอันตรักซ์") และฆวน โฆเซ เอสปาร์ราโกซา มอนซอน บุตรชายของฆวน โฆเซ เอสปาร์ราโกซา โมเรโน
ประเทศเวียดนามเหนือ
ประเทศเวียดนามเหนือ หรือชื่ออย่างเป็นทางการว่า สาธารณรัฐประชาธิปไตยเวียดนาม (Việt Nam Dân Chủ Cộng Hòa) คือประเทศที่เกิดจากการรวมของแคว้นตังเกี๋ยและแคว้นอันนัมของฝรั่งเศส ประกาศก่อตั้งเมื่อวันที่ 2 กันยายน พ.ศ. 2488 (ค.ศ. 1945) โดยประธานาธิบดีโฮจิมินห์ ตั้งอยู่บริเวณครึ่งบนของประเทศเวียดนามในปัจจุบัน
ประวัติ
หลังจากที่สงครามโลกครั้งที่สองได้ยุติลงในปี พ.ศ. 2488 เวียดนามได้ประกาศที่จะต่อสู้เพื่อให้เวียดนามหลุดพ้นจากสภาพการเป็นอาณานิคมของฝรั่งเศสอย่างเปิดเผย ด้วยความต้องการที่จะเป็นเอกราช จึงได้มีการสู้รบกันอย่างหนักเป็นเวลานานถึง 8 ปี จนกระทั่งกองกำลังเวียดมินห์ ของพรรคนิยมคอมมิวนิสต์เวียดนามสามารถโจมตีป้อมปราการสำคัญของฝรั่งเศสที่เดียนเบียนฟูแตกลงในวันที่ 4 พฤษภาคม พ.ศ. 2497 วิกฤตการณ์สงครามครั้งนั้นมีทางที่จะรุกรานจนกลายเป็นสงครามระหว่างประเทศ ฝรั่งเศสจึงยอมรับความปราชัยและสงบศึก ด้วยเหตุนี้จึงได้มีการลงนามในอนุสัญญาเจนีวา พ.ศ. 2497 ที่นครเจนีวา ประเทศสวิตเซอร์แลนด์ มีผลให้เวียดนามถูกแบ่งออกเป็น 2 ส่วน คือ เวียดนามเหนือ และเวียดนามใต้ โดยมีเส้นขนานที่ 17 องศาเหนือเป็นเส้นแบ่งเขตเวียดนามเหนือ ยึดถือการปกครองแบบสังคมนิยมคอมมิวนิสต์ ภายใต้การนำของนายโฮจิมินห์